hu en hu hu hu hu hu hu en hu hu hu pt hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu
Párkapcsolati és házassági tanócsadóként várlak szeretettel, ha elakadást érzel a szerelmi életedben.
Mi kell egy harmónikus párkapcsolat kialakításához?
Testi, lelki és szellemi összhang.
Ez az összhang viszont sajnos elég törékennyé válik, ha az élet forgatagában nem törődünk eleget a kapcsolattal. És bizony hajlamosak vagyunk a kezdeti apró jelekkel nem foglalkozni, és csak akkor észbe kapni, mikor már nagyobb a baj.
A jó hír az, hogy ha mindkét fél akarja, akkor egy kis energia befektetéssel a legtöbb probléma orvosolható, de ehhez, sokszor szükség van egy külső segítőre, aki objektív nézőpontból jobban rálát a probléma valódi gyökerére, és segít megtalálni az utat egy igazi konszenzusos, win-win megoldáshoz.
Én a Konszenzusban hiszek, ugyanis az mindig elősegíti a fejlődést. Ráadásul nem csak a párkapcsolatodra lesz jó hatással, ha bizonyos területeken új készségeket sajátítassz el, hanem akár a munkádra, vagy az egyéb emberi kapcsolataidra is. És ez a legjobb az egészben. Teszel valamit a kapcsolatért ami által te magad is épülsz és több leszel. És ha utólag visszanézel, akkor felismered, hogy még hasznos is volt ez a kapcsolati válság, mert egy rakás olyan dologra ösztönzött amik komolyan elősegítették a fejlődésedet.
Ciklusválságok kezelése - A párkapcsolatok épülése egy folyamat. Megismerkedünk, randizunk, összeköltözünk, összeházasodunk, jön a baba, nőnek a gyerekek, kirepülnek a gyerekek. Minden új állomás, nem várt problémákkal szembesíthet minket, amiket néha nehezebben kezelünk.
Személyiségtípus konfliktusok. - Néha csak akkor döbbenünk rá a kedvesünk számunkra zavaró tulajdonságaira, ha eloszlik az a bizony rózsaszín köd, és esetenként nehéz elfogadni, hogy ő bizony ilyen, és nem fog megváltozni. De ezek a folyamatok is megkönnyíthetőek egy csomó apró trükk segítségével.
Szexualitás. - Tudunk-e, merünk-e megfelelően kommunikálni a vágyainkról, igényeinkről? Egyezik a szexuális intenzitásunk? Megfelelő minőségűek és mennyiségűek-e az együttléteink? Ha monotonná és unalmassá vált a szexuális életünk, hogyan hozzuk vissza a tüzet?
Hűtlenség, megcsalás. - Mi vezetett odáig, hogy a párom megcsalt? Egyszeri botlás volt vagy állandó partnere volt mellettem? Voltak-e érzelmek a külső partner felé? Meg tudom-e bocsátani, és vissza tudjuk-e építeni a bizalmat?
Nyitás. - Manapság egyre több pár dönt úgy, hogy szexuális vagy akár érzelmi szinten is kinyitja a kapcsolatot. Ez viszont egy nagyon ingoványos és nehéz feladat tud lenni, és számos buktatót rejt magában. Valóban ezt akarom vagy csak a párom kedvéért megyek bele? Van elég bizalmam saját magamban és a páromban, hogy zökkenőmentesek legyenek ezek a folyamatok? Ha valami probléma adódik képes vagyok erről őszintén kommunikálni?
Szeretetnyelvek - Ha egyeznek a szeretetnyelveink akkor az egy ideális állapot, de mivan ha nem? Meg tudjuk tanulni egymás szeretetnyelvét?
Kiégés, hedonikus adaptáció - Visszafordítható még a kiégés folyamata? Hol siklottak félre a dolgok? Fellobbantható még újra a láng?
Viták, konfliktusok - Tudunk egymással jól veszekedni? Tudunk asszertíven kommunikálni? Ki tudjuk fejezni az érzésenket anélkül, hogy közben a másikat elküldenénk melegebb éghajlatra? Hogyan tudjuk fejleszteni a konfliktus megoldó készségünket és a vita kultúránkat?
Tévhitek, hitrendszerek. - "Egy nőnek a konyhában a helye. " Mivan ha ilyen és ehhez hasonló belénk kódolt tévhitek nehezítik meg az együttélést? Hogyan lehet ezeket kikapcsolni, és teret engedni egy másfajta gondolkodásmódnak?
Összeillés. - Hogyan tudunk jobban és könnyebben összecsiszolódni?
Bordás Anett - Ön és párkapcsolat fejlesztő - Budapest
Sütiket használunk, hogy biztosítsuk a weboldal megfelelő működését és biztonságát, valamint hogy a lehető legjobb felhasználói élményt kínáljuk Neked.
Csak a legszükségesebbek elfogadása Összes elfogadása
Itt testreszabhatod a süti beállításokat. Engedélyezd vagy tiltsd le a következő kategóriákat, és mentsd el a módosításokat.